Държавен вестник, бр. 9, 2010 г., стр. 61

БРОЙ  9	
Д Ъ Р Ж А В Е Н  В Е С Т Н И К 	
СТР.  61  
(3) Хранителните пратки могат да съдържат 
до 5 кг хранителни продукти и до 5 кг сурови 
плодове и зеленчуци.
(4) Ползвалите полагащите им се за периода 
хранителни пратки не получават такива при 
свиждане освен в случаите на чл. 98, ал. 1, 
т. 3 ЗИНЗС.
(5) За новогодишните, коледните и велик­
денските празници, както и за празниците 
на регистрираните в Република България 
религиозни общности, обявени с решение на 
Министерския съвет за календарната година, 
задържаните под стража имат право да получат 
по една допълнителна хранителна пратка.
Чл. 280. Задържаните под стража могат 
да разполагат на месец с парични суми за 
задоволяване на лични нужди в размер до 
една минимална работна заплата, установена 
за страната.
Чл. 281. Задържаните под стража имат право 
на телефонни разговори при условията и по 
реда, определен за осъдените.
Чл. 282. Задържаните под стража могат да 
получават дрехи, обувки, тоалетни принадлеж­
ности, до 50 кутии цигари на месец и други 
разрешени предмети независимо от ограничени­
ята за броя и теглото на хранителните пратки.
Чл. 283. Задържаните под стража имат право 
да получават вестници, списания и книги на 
български и чужд език.
Чл. 284. Задържаните под стража и преве­
дените в ареста на друго основание са длъжни:
1. да се грижат за опазване на имуществото;
2. да спазват установените за тях правила;
3. да изпълняват точно разпорежданията и 
заповедите на съответните длъжностни лица;
4. да изпълняват възложената им от админи­
страцията работа, свързана с поддържането на 
чистотата и хигиената в килиите, санитарните и 
домакинските помещения в района на ареста.
Чл. 285. На задържаните под стража е 
забранено:
1. да внасят и държат при себе си пари и 
предмети, които не са разрешени;
2. да продават, купуват, даряват и заменят 
помежду си вещите, с които разполагат, както 
и да си правят възмездни услуги;
3. да употребяват спиртни напитки и нар­
котични средства, а на непълнолетните – и 
да пушат;
4. да играят хазартни и други забранени от 
администрацията игри;
5. да получават и притежават печатни и 
други материали с порнографско съдържание, 
проповядващи фашистка или друга антидемо­
кратична идеология, национална, етническа, 
расова или религиозна омраза;
6. да провеждат групови протести;
7. да установяват връзка с други лица по 
нерегламентиран начин.
Чл. 286. (1) За предотвратяване на прес­
тъпления и на други нарушения задържани­
те под стража могат да бъдат подлагани на 
обиск, а обитаваните от тях помещения – на 
претърсване.
(2) Обиските и претърсванията се извършват 
от надзорно-охранителния състав.
(3) Обиск на задържаните под стража се 
извършва задължително:
1. при постъпването и освобождаването им 
от ареста;
2. във всички случаи на влизане или изли­
зане от ареста;
3. при изолиране в наказателна или еди­
нична килия.
(4) Претърсването на килиите и другите 
помещения в ареста се извършва по план, из­
готвен от младши инструктора по охрана или 
командира на отделение.
(5) По заповед на началника на сектор 
„Арести“ се извършват обиски и претърсвания, 
извън тези по ал. 4.
(6) При извършване на обиск и претърсва­
не, както и при проверка на личните вещи на 
задържаните под стража се съставя протокол 
от служителите, които са ги извършили, неза­
висимо дали са намерени или не неразрешени 
вещи и предмети.
(7) Екземпляр от протокола се предоставя 
на обискираното лице и на обитателите на 
претърсеното помещение, които присъстват 
на претърсването.
(8) Намерените при извършване на обиск 
и претърсване пари и вещи, чието държане 
не е разрешено, се изземват. Лицата, които са 
извършили обиска или претърсването съставят 
протокол за изземването в три екземпляра и 
в присъствието на поемни лица. Единият от 
екземплярите се предава на задържания под 
стража, вторият се прилага към иззетите пари 
и вещи, а третият – към досието.	
Чл. 287. (1) Молбите и жалбите на задържа­
ните под стража се завеждат в отделни книги, 
като се отбелязват датата на получаването и 
изпращането, името на задържания, органът, 
до който са адресирани, предметът и датата 
на получения отговор.
(2) Всички молби и жалби, адресирани до 
съда и прокуратурата, се изпращат в срок до 
24 часа, а в почивни и празнични дни – в 
първия работен ден на администрацията.
Чл. 288. Отговорите на молбите и жалбите, 
адресирани лично до задържаните под стража 
или до тях чрез администрацията, им се предават, 
а съдържащите се в писма до администрацията 
на ареста им се съобщават срещу подпис.
Чл. 289. (1) Разрешените лични вещи и хра­
нителни продукти, които могат да получават, 
ползват и държат при себе си или на опреде­
лените за целта места задържаните под стража 
лица, се определят със заповед на министъра 
на правосъдието.